Gedagte vir die dag: Werk saam met HomFoto: pixabay.com Wie nie aan my kant is nie, is teen My. En elkeen wat nie saam met My bymekaarmaak nie, jaag mense uitmekaar. (Matteus 12:30) Onverskilligheid kan veroorsaak dat jy iets verloor wat vir jou die kosbaarste is. As jy onverskillig is teenoor jou lewensmaat, loop jy gevaar om haar te verloor. As jy onverskillig is ten opsigte van jou belegging, kan jy moontlik jou pensioeninkomste verloor. As jy onverskillig is teenoor God, bestaan die gevaar dat jy die kosbare beloning wat in die hemel op sy volgelinge wag, sal misloop. Onverskilligheid blyk ’n passiewe krag te wees wat jou aan die slaap sus, maar dit kan ook ’n aggressiewe krag wees wat jou verhoed om te behou wat vir jou die meeste werd is. Loop jy gevaar om iets of iemand naby aan jou te verloor? Hoe kan jy jou beskerm teen die gevaar van onverskilligheid?